**שות 4א- עמדות לגבי אופייה הרצוי של ישראל כמדינה יהודית – ההיבט הדתי**

**שאלות**

1. חורף תשעט שאלה 16

בריאיון לעיתון התייחס הוגה דעות ישראלי למעמד של יום הכיפורים בישראל, וכך אמר: "לדעתי, ביום הכיפורים באים לידי ביטוי הגישה הרצויה בישראל כלפי הדת והמורשת היהודית והמחויבות להן. ביום זה מוסדות המדינה אינם פועלים והפעילות המסחרית מושבתת. רבים מאזרחי המדינה ובהם אני נמנעים מנסיעה במכונית ביום הכיפורים מתוך כבוד למורשת ולדת שלנו, גם אם איננו רואים את עצמנו מחויבים להלכה במלואה. אנו נוהגים כך אף על פי שאין חוק האוסר על נסיעה במכונית ביום הכיפורים ולדעתי לא צריך להיות חוק כזה." — ציין והצג את העמדה )ה"חלום"( בנושא הזהות הדתית־תרבותית הרצויה של מדינת ישראל שבאה לידי ביטוי בדבריו של הוגה הדעות. הסבר כיצד עמדה זו באה לידי ביטוי בקטע

1. קיץ תשעט שאלה 17

בעיר מסוימת בישראל החליט ראש העיר לערוך בליל שבת מסיבת רחוב גדולה בטיילת שבמרכז העיר. העירייה קראה לבעלי הדוכנים שבטיילת לפתוח את עסקיהם בשבת כדי לעודד את התיירות, והתושבים הוזמנו לבוא ולחגוג באירוע. קבוצה של תושבים פרסמה בפייסבוק רשומה )פוסט( ובה הם תמכו בהחלטת ראש העיר. לטענתם, מדינת ישראל היא מדינה דמוקרטית ולכן עליה לאפשר לכל אדם לממש את חירותו ללא מגבלה של חקיקה או פסיקה דתית. — ציין והצג את אחת העמדות )"חלומות"( בנוגע לזהות הדתית־תרבותית הרצויה של מדינת ישראל, שבאה לידי ביטוי ברשומה )בפוסט( שפרסמו התושבים בפייסבוק. הסבר כיצד עמדה זו באה לידי ביטוי בקטע. 17

**שות 4ב- עמדות לגבי אופייה הרצוי של ישראל כמדינה יהודית – ההיבט הלאומי**

1. חורף תשעט שאלה 17

.כדי להתמודד עם המחסור בדיור ברחבי הארץ, ממשלת ישראל מקדמת תוכניות לבנייה נרחבת של דירות ומוסדות ציבור במגוון יישובים ובהם יישובים ערביים. בביקור שערך אחד משרי הממשלה ביישוב ערבי בצפון הארץ הוא אמר כי ישראל היא אומנם מדינה יהודית, אך היא מחויבת למתן שוויון זכויות לחברה הערבית. לכן משרדו מקדם בינוי ביישובים הערביים באותה המידה שהוא מקדם בינוי ביישובים אחרים. לדבריו, תוכניות הבינוי שמשרדו מוציא לפועל הן בשורה חשובה לאזרחי המדינה — יהודים וערבים כאחד. — ציין והצג את העמדה )ה"חלום"( בעניין הזהות הלאומית של מדינת ישראל שבאה לידי ביטוי בדברי השר. הסבר כיצד עמדה זו באה לידי ביטוי בקטע.

1. קיץ תשעט שאלה 17

.במדינת ישראל לכל עדה דתית יש בתי דין משלה, המתנהלים על פי דיני הדת הייחודית לה. לאחרונה החליט משרד המשפטים לפתוח בית דין שַׁ ְר ִעי )בית דין המתנהל על פי ההלכה המוסלמית( ביישוב סכנין בצפון הארץ, כדי שגם תושבים מוסלמים מהצפון ייהנו משירותי בתי הדין הדתיים באזור מגוריהם, כמו שאר אזרחי המדינה. בטקס חנוכת בית הדין אמר דובר משרד המשפטים כי הקמת בית הדין בסכנין מבטאת את המחויבות של ּ מדינת ישראל היהודית לשרת בממלכתיו ּ ת ובשוויוניות את כל אזרחי המדינה על פי צורכיהם הדתיים. — ציין והצג את אחת העמדות )"חלומות"( בנוגע לזהות הלאומית הרצויה של מדינת ישראל, שבאה לידי ביטוי בדברי דובר משרד המשפטים. הסבר כיצד עמדה זו באה לידי ביטוי בקטע

תשובות:

1. חורף תשעט שאלה 16

**ציין:** עמדה מסורתית  
**הצג:** מדינת ישראל צריכה להיות יהודית ודמוקרטית תוך שימור האופי היהודי במרחב הציבורי. המדינה צריכה לבטא הזדהות כללית עם ערכי הדת אך לא בהכרח מתוך מחויבות להלכה.  
**הסבר – ביסוס:** "רבים מאזרחי המדינה ובהם אני נמנעים מנסיעה במכונית ביום הכיפורים מתוך כבוד למורשת ולדת שלנו, גם אם איננו רואים את עצמנו מחויבים להלכה במלואה."  
**הסבר – קישור:** מהציטוט ניתן לראות שהדובר מבטא כבוד לדת, למסורת ולערכים שהן מייצגות, והוא מסביר שסיבות אלו הן גורמות לו להימנע מנסיעה ביום הכיפורים – ולא ממניעים דתיים או מחוייבות להלכה. מכאן שמדובר בעמדה המסורתית אשר בוחרת לשמר את האופי היהודי במרחב הציבורי – מטעמי מסורת ולא מטעמי דת.

1. קיץ תשעט שאלה 17

שאלה מספר 16 ציין: אחת העמדות בנושא הזהות הדתית-תרבותית הרצויה של מדינת ישראל, שבאה לידי ביטוי ברשומה שפורסמה בפייסבוק היא: העמדה החילונית - הפרדת הדת מהמדינה. הצג: העמדה החילונית – הפרדת הדת מהמדינה בנוגע לאופייה הרצוי של מדינת ישראל גורסת כי מדינת ישראל צריכה להיות יהודית ודמוקרטית תוך מימוש מירבי של חופש הבחירה וללא סממנים דתיים. חוקי המדינה ומוסדותיה צריכים להתנתק מדת/מסורת ולהישען על עקרונות דמוקרטים. ביסוס : "...מדינת ישראל היא מדינה דמוקרטית ולכן עליה לאפשר לכל אדם לממש את חירותו ללא מגבלה של חקיקה או פסיקה דתית". הסבר: העמדה החילונית – הפרדת הדת מהמדינה, לעניין הזהות הדתית- תרבותית הרצויה, באה לידי ביטוי בקטע בתמיכת התושבים בהחלטת ראש העיר. הדברים שנכתבו תואמים את הגישה הזו לפיה המדינה צריכה להיות יהודית ודמוקרטית תוך מימוש מירבי של חופש הבחירה וללא סממנים דתיים. התושבים תומכים במתן אפשרות לתת לכל אדם לממש את חירותו ללא מגבלה של חקיקה או פסיקה דתית שהן חלק מרכזי בעמדה זו.

**שות 4ב- עמדות לגבי אופייה הרצוי של ישראל כמדינה יהודית – ההיבט הלאומי**

1. חורף תשעט שאלה 17

**ציין:** מדינת לאום יהודית של כל אזרחיה  
**הצג:** הגישה השלטת בישראל ולפיה מדינת ישראל היא מדינת לאום של העם היהודי המזוהה עם היהודים בארץ ובתפוצות אך גם מחוייבת לשיוויון זכויות לאזרחיה הלא היהודים.  
**הסבר – ביסוס: "**בביקור שערך אחד משרי הממשלה ביישוב ערבי בצפון הארץ הוא אמר כי ישראל היא אומנם מדינה יהודית, אך היא מחויבת למתן שוויון זכויות לחברה הערבית."  
או  
"…לכן משרדו מקדם בינוי ביישובים הערביים באותה המידה שהוא מקדם בינוי ביישובים אחרים."  
**הסבר – קישור:** מהציטוט ניתן לראות שהשר מדגיש שמדובר במדינה יהודית, אולם שהמדיניות הננקטת על ידי משרדו שוויונית ופועלת הן ביישובים ערבים והן ביישובים יהודיים. מכאן שמדובר בעמדה לפיה ישראל היא מדינת לאום יהודית של כל אזרחיה, שכן אנו רואים הזדהות עם העם היהודי ובמקביל שוויון זכויות לאזרחים שאינם יהודים

1. קיץ תשעט שאלה 17

ציין: העמדה בעניין הזהות הלאומית של מדינת ישראל שבאה לידי ביטוי בדברי השר היא: מדינת לאום יהודית של כל אזרחיה. הצג: העמדה בעניין הזהות הלאומית של מדינת לאום יהודית של כל אזרחיה היא הגישה השלטת בישראל. לפי גישה זו מדינת ישראל היא מדינת לאום של העם היהודי המזוהה עם היהודים בארץ ובתפוצות אך גם מחויבת לשוויון זכויות לאזרחיה הלא היהודים. ביסוס : "...הקמת בית הדין בסכנין מבטאת את המחויבות של מדינת ישראל היהודית לשרת בממלכתיות ובשוויוניות את כל אזרחי המדינה על פי צורכיהם הדתיים.". הסבר: העמדה בעניין הזהות הלאומית של מדינת ישראל כמדינת לאום יהודית של כל אזרחיה באה לידי ביטוי היטב בדבריו של דובר משרד המשפטים. הדובר אמר שמדינת ישראל היא מדינה יהודית, אולם היא מחויבת לנהוג בממלכתיות ובשוויוניות כלפי התושבים המוסלמים. הדבר בא לידי ביטוי בהקמת בית דין שרעי אשר ישרת את האזרחים המוסלמים ויאפשר קיום צורכיהם הדתיים.